AHK Agglomerációs Hulladékkezelő Kft	                             A szerződés nyilvántartási száma: 
1081 Budapest, Alföldi u. 7.	           AHK-L…………………………..

Lakossági szerződés

a települési szilárd hulladékkal kapcsolatos hulladékgazdálkodási közszolgáltatás igénybevételéről,

amely létrejött egyrészről Biatorbágy Város közigazgatási területén keletkező települési szilárd hulladékkal (továbbiakban: hulladék) kapcsolatos hulladékgazdálkodási  közszolgáltatás (továbbiakban: szolgáltatás) teljesítésére kizárólagos szolgáltatói jogosultsággal rendelkező AHK Agglomerációs Hulladékkezelő Kft. (székhelye: 1081 Budapest, Alföldi u. 7., adósz: 14135758-2-42, továbbiakban: Szolgáltató), másrészről a közszolgáltatást igénybe vevő ingatlantulajdonos:

1. 

Név (születési név): 	
Anyja neve:  		
Születési helye, ideje: 	
Személyi igazolvány száma: 	………………………………………………………………………………
Adóazonosító jele: ………………………………………………………………………………………………………
Fogyasztási hely: 		
Levelezési cím:(amennyiben eltér a fogyasztási helytől):		
Bankszámlaszám: 	
 (1. pont, Megrendelő tölti ki)

megrendelő (a továbbiakban: Megrendelő), a továbbiakban együttesen Szerződő Felek között a mai napon az alábbi feltételekkel:

2. A Megrendelőnél rendszeresen keletkező hulladék begyűjtését, elszállítását és ártalommentes elhelyezését (továbbiakban: közszolgáltatás) Szolgáltató biztosítja 2013. év július 1-jétől 2013. december 31-ig. A Megrendelő a hulladékról szóló 2012. évi CLXXXV. törvény (továbbiakban: Ht.) 38. § és 39. § szakaszaiban szabályozottak szerint a közszolgáltatást köteles igénybe venni. A Szolgáltató a szolgáltatást mindaddig teljesíti, a Megrendelő pedig mindaddig igénybe veszi, amíg a Megrendelő részéről a szolgáltatás igénybevételének jogszabályban megállapított feltételei fennállnak a szerződés időtartama alatt.

3. A Megrendelő vállalja, hogy az ingatlanán keletkező hulladékot a gyűjtőtartályában elhelyezi, átmenetileg tárolja, és elszállítás céljára átadja. A szolgáltatás biztonságos és környezetkímélő elláthatóságához Megrendelő köteles szabványos, ép edényzetet biztosítani a fogyasztási helyén. 

(3/a) A szolgáltatás díja Biatorbágy belterületén, valamint a külterületi-és üdülőterületeken életvitelszerűen egész évben ott tartózkodóknak heti egyszeri szállítással a fogyasztási helyen rendelkezésre álló edényzet alapján:

SZERZŐDHETŐ EDÉNYMÉRET
HETI EGYSZERI ÜRÍTÉS	EDÉNYZET EGYSZERI ÜRÍTÉSI
DÍJA	
	Rendelkezésre álló db	Az  ingatlan tulajdonos által megfizetendő	
60 literes edény	………………db	112 Ft/db+ÁFA	
120 literes edény	……….............db	224 Ft/db+ÁFA	
240 literes edény	………………db	449 Ft/db+ÁFA	

(3/b) A szolgáltatás díja  a külterületi-és üdülőterületeken a szolgáltatást ideiglenesen igénybevevő életvitelszerűen egész évben ott nem tartózkodó heti egyszeri szállítással a fogyasztási helyen rendelkezésre álló edényzet alapján:

RENDELKEZÉSRE ÁLLÓ EDÉNYMÉRET
HETI EGYSZERI ÜRÍTÉS	EDÉNYZET EGYSZERI ÜRÍTÉSI
DÍJA	
	Rendelkezésre álló db	Az  ingatlan tulajdonos által megfizetendő	
60 literes edény	………………db	84 Ft/db+ÁFA	
120 literes edény	……….............db	168 Ft/db+ÁFA	
240 literes edény	………………db	337Ft/db+ÁFA	

(3/c) A gyűjtőautóval járhatatlan külterületi- és üdülőterületen - szolgáltatást ideiglenesen igénybevevő -, valamint a gyűjtőautóval járhatatlan belterületen lakó ingatlantulajdonosoknak 2303 Ft/negyedév+ÁFA díjért 120 literes megfelelő mennyiségű jelzett zsákot biztosít a Szolgáltató, és ebben kötelesek az ingatlantulajdonosok a hulladékokat a járható út határára kihelyezni. Szolgáltató csak ezen területről köteles a hulladékot elszállítani.
(3/d) . A zöldhulladék-szállítás július 1.- október 31. között, kéthetente, a Szolgáltató által készített hulladéknaptárban megjelölt napokon zajlik külön erre rendszeresített gyűjtőjárművel, melyet az ingatlantulajdonosok a zöldhulladék gyűjtéséhez biztosított zsák megvásárlásával vehet igénybe. A zsákban csak és kizárólag a méreténél beleférő zöldhulladék helyezhető el. Egy 120 l-es zsák ára 312 Ft+ÁFA/db. Évente egyszer – várhatóan október 30. után – térítésmentesen zöldhulladék (falevél) gyűjtésre kerül sor.

(3/e) A házhoz menő szelektív hulladékgyűjtés keretében az ingatlantulajdonosok bármilyen, a benne lévő hulladék azonosítására alkalmas átlátszó zsákban tehetik ki a szelektíven gyűjtött PET és fémdoboz hulladékot. Akinek a szelektív gyűjtéshez zsákra van szüksége, a Szolgáltató 76 Ft+ÁFA/db áron biztosít szelektív-hulladékgyűjtésre rendelt zsákokat. A szelektív gyűjtés időpontjai a hulladéknaptárban megtalálhatóak.
(3/f) A vegyes háztartási papírhulladékot (pl.: reklámújságok, összehajtott karton, stb.) – az ingatlantulajdonosok által – kötegelve, vagy papírdobozban szintén különgyűjtve havonta szedik be a gyűjtőautók a háztartásoktól a gyűjtési napokon.

(3/g) A Szolgáltató a Biatorbágy, Szily-kastély területén (2050 Biatorbágy, Kálvin tért 4.) szelektív üveghulladék gyűjtő szigetet és elektronikai hulladékgyűjtő konténert üzemeltet. 

(3/h) A többlet települési szilárd hulladék elszállítására alkalmas zsákok ára, amiket a Szolgáltató biztosít az ingatlantulajdonosnak:
60 literes zsák	437 Ft+ Áfa /db	
120 literes zsák	632 Ft+ Áfa /db	

(3/i) A Szolgáltató az ingatlantulajdonosoknál keletkező  darabos lomhulladékot, évi 1 alkalommal, maximum 3 m3-t háztartásonként elszállítja és ártalmatlanítja az alábbiak szerint:
a.)	a lomtalanítás a hulladékgyűjtéssel azonos időben, de a lakók által kért napon történik; július 1. és november 30. között.
b.)	a 06-30/575-7046 telefonszámon kérhet időpontot a lomhulladék elszállítására, ill. e-mailben az ahkkft@fkf.hu címen, egy héttel előre.
c.)	csak a díjhátralékkal nem rendelkezők vehetik igénybe. Szállítólevél készül a lomtalanításról

4. Szolgáltató a gyűjtőtartályokat 1 alkalom/hét gyakorisággal járatszerűen üríti, illetve veszi át elszállítás céljára. A Megrendelő által kikészített gyűjtőtartályok ürítését, illetve elszállítás céljára történő átvételét a Szolgáltató a járatterv szerinti napokon végzi.

5. A Szolgáltató által teljesített szolgáltatás díját a Megrendelő rendelkezésére álló gyűjtőtartályok számának, a tartályok űrméretétől függő egyszeri ürítési díjának és az ürítések negyedévi átlagos számának szorzataként a Szolgáltató állapítja meg.
A Megrendelő a szolgáltatás díjának kiegyenlítésére postai feladóvevény (csekk) / banki átutalás fizetési módot veszi igénybe.

6. A Megrendelő részére nyújtott közszolgáltatás díját Szolgáltató jogszabály alapján felülvizsgálhatja és a Biatorbágy Város Önkormányzatával megkötött közszolgáltatatási szerződés alapján módosíthatja. A Szolgáltató a módosított díjról köteles írásban a Megrendelőt a módosított közszolgáltatási díj alkalmazását megelőzően legalább 15 nappal tájékoztatni. Az ilyen tájékoztatás a közszolgáltatási díj mértékére vonatkozó megállapodás módosításának tekintendő.

7. Szerződő felek az ÁFA tv. 58. § (1.) szerinti határozott idejű, negyedévre szóló elszámolásban állapodnak meg. A Szolgáltató a Megrendelő részére teljesített szolgáltatást tartalmazó részletező számlát a tárgy-negyedévi teljesítésről a tárgy-negyedévet követő 15 napon belül negyedévente, utólag KÖZVETLENÜL, vagy az általa megbízott DÍJBESZEDŐ ÚTJÁN nyújtja be. A számlán a teljesítés időpontja megegyezik a fizetési határidővel. Amennyiben a szolgáltatás volumene negyedévente eltérő mértékű, a Szolgáltató jogosult a negyedévente esedékes díjat a teljes egyévi szolgáltatás díjának egy negyedévre jutó részeként számlázni. Megrendelő jelen szerződés aláírásával hozzájárul, hogy a Szolgáltató a számlázáshoz kapcsolódó feladatok ellátásához szükséges adatait a DÍJBESZEDŐ részére átadja.

8. A Megrendelő a szolgáltatás díját tartalmazó számlát a fizetési határidőn belül tartozik kiegyenlíteni. Késedelem esetén a Megrendelőnek a megfizetni elmulasztott összeg után a Polgári Törvénykönyv szerinti késedelmi kamat számítható fel. Megrendelő tudomással bír arról, hogy a szolgáltatás igénybevételéért őt terhelő díjhátralék a hulladékról szóló 2012. évi CLXXXV. törvény 52. § szerint behajtható. 

9. A Megrendelő a közszolgáltatás igénybevétele tekintetében a jelen szerződés felmondásának jogával jogszabály alapján mindaddig nem élhet, amíg Biatorbágy Város közigazgatási területén a Ht. 2. § (1) bekezdésének 34. pontja értelmében ingatlantulajdonosnak minősül. Abban az esetben amennyiben a Megrendelő Biatorbágy Város közigazgatási területén megszűnik ingatlantulajdonosnak lenni, akkor a szerződést a tárgyhónap utolsó napjával felmondhatja. Amennyiben a Megrendelő igazoltan megszűnik, mint ingatlantulajdonos, a Szolgáltató erről történő igazolt értesítésével a szerződés hatályát veszti.  Szolgáltató a szerződést nem mondhatja fel.

10. A hulladékgyűjtő tartályba nem szabad mérgező, folyékony, robbanó vagy egyéb anyagot elhelyezni, amely veszélyeztetheti a hulladékszállítással foglalkozók testi épségét, vagy használata során a szállítást végző munkagép műszaki berendezésében rongálódást, -, illetve a környezetben szennyeződést idézhet elő a veszélyes hulladékokkal kapcsolatos tevékenységek végzésének feltételeiről szóló 98/2001. (VI. 15.)  Korm. rendelet szerint.  	A Szolgáltató – a Megrendelő egyidejű értesítése mellett – nem köteles kiüríteni azt az edényt, amelyik túlsúlyos (60 literes edény maximum 12,5 kg súlyú lehet; 120 literes edény maximum 25 kg súlyú lehet; 240 literes edény maximum 50 kg súlyú lehet; 1110 literes edény maximum 229 kg súlyú lehet); sérült; későn lett kihelyezve; nem a Szolgáltató szállítóeszközéhez rendszeresített gyűjtőedényben kerül kihelyezésre; amely esetén megállapítható, hogy az edényben kihelyezett hulladék az ürítés, vagy a szállítás során a szállítást végző személyek életében, testi épségében, egészségében, továbbá a gyűjtő járműben vagy berendezésében kárt okozhat, vagy a hasznosítás, ártalmatlanítás során veszélyeztetheti a környezetet; amely esetén érzékszervi észleléssel megállapítható, hogy a kihelyezett edény mérgező, robbanó, folyékony, veszélyes, vagy olyan anyagot tartalmaz, amely a települési szilárd hulladékkal együtt nem gyűjthető, nem szállítható, nem ártalmatlanítható, vagy nem minősül települési hulladéknak; kihelyezett gyűjtőedény túltöltött, és a gyűjtőedény ürítése a környezet szennyezése, a hulladék szóródása nélkül nem lehetséges; amelyik nincs ellátva a 7.2 a) pont szerinti matricával, vagy a matrica nem felel meg az edény méretének; továbbá az a zsák, ami zöldhulladék esetén nem a Szolgáltató logójával ellátott, kereskedelmi forgalomban kapható műanyag, hulladékgyűjtő zsákban kerül kihelyezésre.

11. A Megrendelő a szolgáltatás Szolgáltató általi teljesítésével kapcsolatos kifogásait, észrevételeit közvetlenül a Szolgáltatónak (tel: 06 30 575 7046, email: ahkkft@fkf.hu) jelentheti be. 

12. A jelen szerződésben nem szabályozott - így a Megrendelő és a Szolgáltató részletes jogait és kötelességeit érintő - kérdésekben a Ht., és annak végrehajtási rendeletei, a Polgári Törvénykönyv, valamint a Szolgáltató és Biatorbágy Város Önkormányzata által megkötött közszolgáltatási szerződés és Biatorbágy Város Önkormányzata 17/2013.(VI.28.) Ör. számú rendeletének rendelkezései az irányadóak. 

13. A jelen szerződést Szerződő Felek elolvasás és értelmezés után – tudván, hogy a nem, vagy nem kimerítő részletességgel szabályozott kérdésekben a Ht. és a Ptk., valamint egyéb vonatkozó jogszabályok rendelkezései az irányadóak – mint akaratukkal mindenben megegyezőt, jóváhagyólag írták alá. 

Biatorbágy, 2013.…………………. nap

				.
	Megrendelő 	Szolgáltató